Իհարկե ժամանակ է պետք այդ ուղղությունը կարգավորելու, ամեն ինչ մինչեւ վերջ հաշվարկելու համար։ Բայց այնուհանդերձ, կարծում եմ, որ կբացվեն այնպիսի հեռանկարներ, ինչի մասին մենք վերջին տարիներին չէինք խոսում։ Վստահ եմ, որ համագործակցության մեր ներուժը անհամեմատ մեծ է։ Դա վերաբերում է բանկային ոլորտին, մոսկովյան լուրջ ընկերություններ այսօր Երեւանում շինարարություն են իրականացնում։ Ընթանում է "Արմենալ" ձեռնարկության վերակառուցումը, որը 70 մլն դոլարի ներդրման շնորհիվ կդառնա առաջատարներից մեկը այս ոլորտում ընդհանրապես"։